GiliGold/VAD_KnessetCorpus huggingface dataset:
נחמן שי: בערוץ 2 נתנו לזה 50% והשחיתו את זה לגמרי.
יואב קיש: לא, רע מאוד.
יואב קיש: דיברתי על עד 10%.
נחמן שי: זו המלצתי.
יואב קיש: יש לנו עוד כעשר דקות ושלושה דוברים.
יואב קיש: אורי, דיברת בישיבה הקודמת, נכון?
<אורי פז: אבל אשמח - - -
יואב קיש: נראה.
יואב קיש: אני רוצה דווקא מאלה שלא דיברו.
יואב קיש: זיו מאור, שלוש דקות ואחרי זה אביגדור שלוש דקות.
יואב קיש: אורי, אשאיר לך לסיום קצת.
<זיו מאור: בראייה שלנו, האיום הכי גדול על חופש הביטוי בישראל זה הקשר הלא כשר שיש בין כלי התקשורת כאן לבין הממשלה.
<זיו מאור: נכון, הממשלה באופן קבוע לא מתערבת בתכנים של כלי תקשורת שנמצאים בבעלותה, אבל גם לציבור אין אמירה לגבי מה שנאמר.
<זיו מאור: זה לא משרת את חופש הביטוי, זה לא משרת את הדמוקרטיה.
<זיו מאור: נבחרי ציבור שבאים לתת דין וחשבון לפני כלי תקשורת על דברים שהם עושים לא נותנים דין וחשבון על דברים שהציבור רוצה לשמוע דין וחשבון בעניינם.
<זיו מאור: לא פלא, בתנאים האלה, שלפי סקר של המכון הישראלי לדמוקרטיה 60% מהציבור לא מאמינים בממסד התקשורתי בישראל.
<זיו מאור: בתנאים האלה, צריך לראות מה מקומו של ערוץ הכנסת, מה מקומו של עוד כלי תקשורת שמתנהל באופן פסבדו-עיתונאי, בניתוק מוחלט מרחשי לב הציבור.
<זיו מאור: התשובה היא שהשפעה של הדבר הזה על חופש הביטוי ועל חופש העיתונות היא שלילית.
<זיו מאור: עצם הקיום של מה שנקרא בחוק הקיים "שידורים מוספים", בראייה שלנו – ואני משתמש במילה הרבה יותר עדינה ממה שעובר לי בראש כרגע - הוא לא נכון.
יואב קיש: אז אתה נגד שידורים מוספים?
<זיו מאור: נגד שידורים מוספים.
יואב קיש: רק שידורי מליאה וועדות.
<זיו מאור: נכון.
<זיו מאור: בשנת 2004, כשהחוק הקיים נחקק - - -
יואב קיש: מה הארגון שאתה מייצג?
<זיו מאור: האגודה לזכות הציבור לדעת.
יואב קיש: אז אתה אומר שהאגודה לזכות הציבור לדעת, שאתה עומד בראשה, אומרת: בלי שידורים מוספים, רק מליאה וועדות.
<זיו מאור: וגם זה לא באמצעות הטלוויזיה אלא אך ורק באמצעות האינטרנט.
יואב קיש: מי יסתכל על זה?
<זיו מאור: ברגע שהתכנים יהיו נגישים לציבור, ובתוך הציבור גם גופים שרוצים לשדר – גם כלי שידור בחינם, ללא תמורה - כל אחד, עם האינטרס שלו, באופן חופשי ייקח את התכנים האלה מתוך האינטרנט ויתווך אותם לציבור באמצעות רישיון השידור שיש לו.
יואב קיש: שיהיה פיד ושאחרים ישתמשו בו.
<זיו מאור: שיהיה פיד ל-live, ושגם יהיה VOD.
<זיו מאור: העיקר שהמידע יהיה נגיש באופן חופשי לחלוטין באמצעות האינטרנט.
<זיו מאור: לכן ההמלצה המעשית שלנו, שהיא מרחיקת לכת ביחס למסקנות הוועדה – אנחנו מודעים לזה, אבל לכל הפחות שתהיה על השולחן - היא להפסיק לחלוטין את השידורים המוספים ולהפסיק לשדר בטלוויזיה.
<זיו מאור: זה גם פותר הרבה מאוד מהבעיות האחרות שעלו כאן.
יואב קיש: אתה יודע מה היה קורה אם אני הייתי אומר את מה שאתה אומר?
<זיו מאור: אני מבין, אבל העובדה היא שאני מגזר שלישי ואדוני מייצג - - -
יואב קיש: בסדר גמור, הבנתי.
<זיו מאור: ההצעה שלנו היא להפסיק לחלוטין את השידור בטלוויזיה.
<אתי בנדלר: זכות הציבור לדעת - - -
יואב קיש: הוא מדבר על רעיון אחר, זה מחוץ לקופסה.
יואב קיש: הוא אומר: תן פיד ושכולם יעשו בו מה שהם רוצים ואל תעשה מזה ערוץ עיתונאי.
יואב קיש: אני אומר לך מה אנחנו רוצים: לשמר את החופש העיתונאי של הערוץ, ובמקום הזה אנחנו שונים מהחשיבה שלך.
חי שגב: אני לא מבינה איך זה משתלב עם זכות הציבור לדעת.
יואב קיש: זה יכול להשתלב, אם אתה משתמש בזה כפיד ואתה מקבל מעיתונאי אחרים ומערוצים אחרים את העבודות סביב זה.
יואב קיש: אבל אנחנו לא מאמינים שזה יקרה, בטח לא ברמה - - -
<זיו מאור: עכשיו פועלים פה כלי תקשורת שלא מחויבים לצורך לשרוד כלכלית.
<זיו מאור: זה חוסם את האפשרות של אנשים להתבטא.
<זיו מאור: אם מחר אני רוצה להקים מערכת של עיתון – אני לא יכול.
<זיו מאור: יש לנו שתי תחנות רדיו ארציות בישראל, שתיהן בבעלות המדינה.
<זיו מאור: תגידי לי את איך זה משתלב עם זכות הציבור לדעת, איך זה משתלב עם חופש הביטוי.
חי שגב: יש כל כך הרבה מכרזים לרדיו אזורי, בוא לא ניצור פה איזו תמונה - - -
<זיו מאור: וכולם תחת העיקרון של מניעת תחרות.
<זיו מאור: רדיו אזורי – רדיו אחד בכל אזור.
<זיו מאור: ואם אני רוצה שתי תחנות רדיו בתל-אביב, לבחור ביניהן?
<אתי בנדלר: אז תסגור גם את הרדיו הקיים?
<זיו מאור: חופש הביטוי ניזון מתחרות.
<זיו מאור: אבל נשים את זה בצד, ומכיוון שהזמן שלי קצר - - -
<דודו קובסניאנו: יש בתל-אביב לבד שלוש תחנות.
<זיו מאור: אני רוצה להציע הצעה שיש לה נופך מעשי ברמה מסוימת: לכל הפחות לקבוע שהגוף שיזכה במכרז הוא גוף שלא משדר חדשות כעת במקום אחר.
<זיו מאור: כך חופש הביטוי יצא נשכר, כך יהיה גיוון של דעות ורעיונות.
<זיו מאור: אם ניקח גוף שכבר כעת משדר חדשות וניתן לו עוד שלוחה, עוד סניף, עוד מענק של 20 מיליון שקל לעשות מה שהוא גם ככה עושה, חופש הביטוי יפסיד מהעניין הזה.
<זיו מאור: לכן אני מבקש מהוועדה להוסיף סעיף שאוסר על גופים שמשדרים כעת להתמודד במכרז.
<זיו מאור: תודה רבה.
יואב קיש: תודה, זיו.
יואב קיש: שמענו כיוון דעה שונה.
יואב קיש: אני רק חוזר על הערתי שאם זה היה בא ממני היו בטוחים שזה מביבי ולא ממני.
יואב קיש: נשמע עכשיו את אביגדור מתאגיד השידור הישראלי.
<אביגדור דנן: אני היועץ המשפטי בתאגיד השידור הישראלי.
<אביגדור דנן: אני רוצה להפנות את תשומת לב הוועדה לאמירה שהיתה בדוח פריש.
<אביגדור דנן: הוועדה הציבורית סברה שצריך להעביר את הערוץ במסגרת שידורי תאגיד השידור הציבורי, אבל בשל מצב הקמתו היא מבינה שכרגע זה לא מתאפשר.
<אביגדור דנן: אני חושב שאם כל ההליכים כאן נדחים אז צריך לעמוד בקשר עם הנהלת תאגיד השידור הישראלי ולראות, יכול להיות שהפתרון הזה הוא הפתרון הנכון ביותר ציבורית.
<אביגדור דנן: אנחנו מאמינים בזה.
<אביגדור דנן: אולי אפשר לתת לזה ביטוי גם במסגרת תהליכי החקיקה כאן.
<אתי בנדלר: אכן, גם הכנסת וגם הוועדה הציבורית רואים בערוץ הכנסת שידור ציבורי.
<אתי בנדלר: מכאן שהוועדה הציבורית סברה שיש מקום, אולי, להפוך את ערוץ הכנסת לאחד מהערוצים שישודרו על-ידי תאגיד השידור הציבורי.
<אתי בנדלר: גם הוועדה הציבורית היתה ערה לכך שהתאגיד טרם הוקם, טרם עומד על רגליו, טרם החל לפעול, ולכן קשה לדעת כרגע כיצד יפעל ובוודאי זה לא השלב הנכון להמליץ על שילוב ערוץ הכנסת בשידורי תאגיד השידור הציבורי.
<אתי בנדלר: לפיכך, חלק מהמלצתה היתה לקבוע את תקופת הרישיון של ערוץ הכנסת לתקופה של ארבע שנים, כשבתום שלוש שנים ייבחן האם אפשר כבר לשלב אותו בתאגיד השידור הציבורי, ואפשרות להאריך לשנה אחת בלבד.
<אתי בנדלר: יושב-ראש הכנסת שקל את ההמלצה הזאת והחליט שאין טעם לרתום את העגלה לפני הסוסים.
<אתי בנדלר: כבר עכשיו לקבוע מסמרות מה יקרה בעוד שלוש או ארבע שנים כדי לאפשר לתאגיד השידור הציבורי, שאיש לא יודע איך הוא פועל - כולנו מקווים, כמובן, להצלחתו, ממש מייחלים להצלחתו - - -
נחמן שי: לא ישנים בלילה - - -
<אתי בנדלר: אני באמת מייחלת להצלחתו.
נחמן שי: גם אני, אבל כמו שאני רואה את זה הולך ונבנה אז אני יודע מה יקרה שם.
<אתי בנדלר: אין לדעת מה יקרה עם זה בשלב הזה.
<אתי בנדלר: מצד שני, ככל שתקופת הרישיון המוצעת למי שמתמודד במכרז קצרה יותר והאופק שלו פחות ארוך - -
יואב קיש: פחות השקעות בערוץ.
<אתי בנדלר: אז, בדרך כלל, ההצעות פחות מוצלחות.
<אתי בנדלר: לפיכך, היושב-ראש החליט לדחות בשלב זה את ההצעה.
יואב קיש: זו החלטת היושב-ראש, אבל בסוף זו גם החלטה של הוועדה.
יואב קיש: אני חושב שכרגע, מבחינת משך הזמן של המכרז – לכמה שנים הוא מתוכנן כרגע?
חי שגב: שש פלוס אופציה, אומר היועץ המשפטי.
חי שגב: גם זה נתון לשינוי, אני רוצה להעיר בסוגריים.
חי שגב: אפשר להחליט גם על פרק זמן אחר.
<אתי בנדלר: במקביל לזה, החליט היושב-ראש להשאיר את המצב על כנו, דהיינו שההחלטה לגבי אורך תקופת הרישיון, לרבות אפשרות הארכה, תתקבל על-ידי המועצה.
<אתי בנדלר: המועצה צריכה להיוועץ בצוות התיאום לעניין.
יואב קיש: נראה לי בצדק.
יואב קיש: אנחנו עוברים לאחרון הדוברים.
יואב קיש: יש לך שלוש דקות, אורי פז.
<אורי פז: אני רק רוצה לפתוח בהערה של האגודה לזכות הציבור לדעת – הכול מסתדר לי, חוץ מהשם של האגודה, לנוכח הדברים שנאמרו פה.
יואב קיש: אני חושב, אורי, שאתה לא צודק.
יואב קיש: יש להם תפיסה שונה, מאוד ליברלית.
יואב קיש: קשה לה לעבוד היום במציאות של היום.
יואב קיש: הלוואי שהיה אפשר והוא צודק, אבל מהניתוח שלי זה לא ריאלי.
<אורי פז: אני רואה את הסתירה בין הדברים דווקא.
<אורי פז: קודם כול, אני רוצה לברך על זה שסעיף הביזוי ירד.
<אורי פז: אז המסר הזה, לפחות בשנה הקרובה שאני פה, יישמר כי 12 שנה מעולם לא עשינו את זה.
<אורי פז: אני רוצה להתייחס ממש בקצרה לדברים שנאמרו פה על הפרלמנטים בעולם.
<אורי פז: לפני 13 שנה – לא הייתי פה כי אני 12 שנה פה - אותו דוח, מלבד אירלנד שנוספה לרשימה, היה קיים והיה נר לרגלי הוועדה שדנה איך היא רוצה את ערוץ הכנסת – ואת היית שם – והחליטו לייצר את ערוץ הכנסת כפי שהוא מתפקד עד היום.
<אורי פז: עכשיו יש חזרה לדיון מה קורה בקנדה - - -
יואב קיש: לא לא, היתה הצגה של תמונת המצב בעולם.
<אורי פז: בסדר גמור.
<אורי פז: העולם לא השתנה.
<אורי פז: הטכנולוגיות השתנו, הכול השתנה, אבל הערוצים נשארו אותו דבר.
יואב קיש: חלקם השתנו.
יואב קיש: באירלנד יצא אחרי מה שאתה - - -
<אורי פז: האם הדיון הזה נועד בסופו של דבר שוועדת הכנסת תהפוך להיות ועדה שעוסקת ומגבשת כללי בימוי?
יואב קיש: אתה יודע שאנחנו לא שם.
<אורי פז: אני רוצה להמליץ בצניעות שלא ניכנס לנושא הזה, של כן להראות את הדובר או לא להראות את הדובר.
<אורי פז: פה אני נסמך על דבר אחד בלבד: 12 שנים משדרים מליאה וועדות, אלפי שעות שידור; 12 שנה מעולם – למעט מקרה אחד – לא היה מקרה שהיתה איזו הערה על הבימוי, של למה הראינו יותר מדי את הדובר או למה הראינו את הדברים האלה.
<אורי פז: לכן הדיון הזה מאוד מוזר בעיניי, כי אם אתה משדר מליאה כל כך הרבה שעות ואף חבר כנסת לא מעיר הערה, סימן שזה בסדר.
יואב קיש: אני חושב שטוב שחברי הכנסת לא באו אליך להעיר לך הערה, אבל אני יכול להגיד לך שהיושב-ראש קיבל הערות.
<אורי פז: שמעתי, אני יודע.
יואב קיש: אליך זה טוב שלא באו ואמרו, כי אני חושב שהיה בזה טעם לפגם אם חבר כנסת בא אליך ואומר לך הערה.
יואב קיש: בעיניי זה בצדק לא קרה.
<אורי פז: אם יושב-ראש הכנסת מקבל הערה - - -
יואב קיש: הוא צריך לקבל – הוא או מנכ"ל הכנסת.
<אורי פז: יש דיאלוג דרך צוות התיאום, ואם יש הערה שהיא הערה צודקת - - -
יואב קיש: אבל אתה מבין שגם מזה נורא נזהרים, בדיוק מהמקום הזה, כי אחר כך יכולים להגיד: אתם מנסים להשפיע על העבודה שלנו.
<אתי בנדלר: צוות התיאום הקפיד, כצוות תיאום – ואני מדגישה את המילים האלה - לא איפשר התערבות בתכנים ולא בדרך הצילום.
<אתי בנדלר: אם היו אליך פניות אחרות - - -
<אורי פז: לא אמרתי את זה, שצוות התיאום אי פעם התערב.
יואב קיש: עזבו את זה.
יואב קיש: אני מבקש לסיים.
<אורי פז: בעניין המועצה - אנחנו כפופים למועצה 12 שנים, פיקוח קפדני, לא קל, ברמה הכי עניינית.
<אורי פז: פיקוח רציני וקפדני.
<אורי פז: המועצה, למיטב הבנתי וידיעתי – והופעתי לא פעם בוועדה, אם במכרזים, בהארכות רישיון ובזיכיונות - אני לא חושב שהיא צריכה שחקני חיזוק של אנשי פוליטיקה או פוליטיקאים לשעבר.
<אורי פז: זה סעיף שהוא מאוד מוזר בעיניי.
יואב קיש: לא בטוח.
יואב קיש: למה שהפיגוע בטורקיה יגיע לדיון בכנסת?
<אורי פז: אני לא מעלה על הדעת שגוף מקצועי משדר חדשות, קורה פיגוע אירוע בשרונה או במקום אחר ואנחנו ממשיכים לדווח על הדיון שנעשה כאן בוועדת הכנסת ומתעלמים משרונה.
<אורי פז: זאת המציאות הנוכחית.
<אורי פז: אנחנו לא ערוץ חדשות, לא התכוונו, אנחנו לא רוצים להיות חדשות.
<אורי פז: יש ערוצי חדשות, אנחנו לא יכולים להתחרות בהם בכלל.
יואב קיש: אני לא רוצה שתדווחו על פיגוע בשרונה בזמן אמת ותהפכו להיות ערוץ 2 או ערוץ 10.
<אורי פז: הפיגוע של היום הוא הכנסת של המחר.
יואב קיש: אז שזה יהיה בכנסת של המחר.
<אורי פז: זה מה שאנחנו עושים גם היום.
<אורי פז: אנחנו מאוד מקפידים לא להיות ערוץ חדשות.
<אורי פז: אני מעיר את זה בעקבות ההערה שלך.
יואב קיש: כל ההערות שלי לא מתייחסות לערוץ הקיים, הן הערות שדווקא בחשש לעתיד.
יואב קיש: אתה לא צריך להתגונן מההערות שלי.
<אורי פז: אני רוצה ללכת עם ההערות שלי לערוץ החדש.
<אורי פז: אני רוצה שההערות יוטמעו בערוץ הבא.
<אורי פז: חייבים להתייחס.
<אורי פז: אני לא פותח גל פתוח, אני מציין שהיה פיגוע בטורקיה.
<אורי פז: זה מה שעשינו.
נחמן שי: איך אתה מציין, בכותרת?
נחמן שי: זו תוכנית מוקלטת, מה אתה עושה?
<אורי פז: בשידור חי.
<אורי פז: אם זו הקלטה, אני לא שובר את ההקלטה אף פעם.
<אורי פז: מעולם לא שברנו הקלטה.
<אורי פז: לא פגעתי בשידור, המשכתי.
<אורי פז: רק אם אני בחי.
<אתי בנדלר: אני רוצה להרחיב בעניין הזה.
יואב קיש: אני חייב לסגור את הדיון.
יואב קיש: מילה אחרונה, אורי.
<אורי פז: בסוף רוצים ערוץ נצפה, ערוץ רלוונטי, ערוץ שיראו אותו - אתה אמרת את זה ואחרים אמרו את זה.
<אורי פז: זה גם צריך לעמוד לנגד עיני האנשים בכל הדיונים שנקיים פה, שבסוף לא רוצים את ערוץ 33, כמו שאמרת.
<אורי פז: ערוץ 33 שידר פיד, עם הערות של מישהו שישב במליאה, כפי שנחמן אמר.
<אורי פז: רוצים ערוץ עיתונאי, עצמאי, ערוץ שהציבור ירצה לצפות בו.
<אורי פז: זו צריכה להיות המטרה שלנו.
יואב קיש: נודיע על הדיון הבא, וכנראה תצורף אליו טיוטת חוק שתהיה מעודכנת ונתחיל לעבור להקראה בדיון הבא.
יואב קיש: תודה, הדיון סגור.
יואב קיש: שלום לכולם, אני פותח את ישיבת ועדת הכנסת.
יואב קיש: אנחנו נתחיל בנושא ד' בסדר-היום: בחירת ממלא מקום ליו"ר הכנסת בעת העדרו מהארץ.
יואב קיש: נמצאת אתנו מזכירת הכנסת, ירדנה מלר-הורוביץ, שלום לך.
ירדנה מלר-הורוביץ: צהריים טובים, תודה.
יואב קיש: אני אקריא את ההודעה: הנדון: בחירת ממלא מקום ליושב ראש הכנסת בעת העדרו מהארץ.
יואב קיש: יושב ראש הכנסת, חבר הכנסת יולי (יואל) אדלשטיין, יצא מגבולות המדינה ביום רביעי, ז' בתמוז התשע"ו, 13 ביולי 2016, ויחזור ביום שישי, בעזרת-השם, ט' בתמוז התשע"ו, 15 ביולי 2016.
יואב קיש: סעיף 20א(א) לחוק-יסוד: הכנסת, קובע כי: יצא יושב-ראש הכנסת את גבולות המדינה, ימלא סגן יושב-ראש את מקומו עד שישוב היושב ראש.
יואב קיש: סעיף 20א(ד) לחוק-יסוד: הכנסת, קובע כי הסגן ליושב-ראש שיכהן כממלא מקום של יושב-ראש הכנסת היא הסגן שנבחר לכך על ידי ועדת הכנסת.
יואב קיש: אנחנו קיבלנו את המלצת יושב-ראש הכנסת שאת מקומו תמלא סגנית יושב-ראש הכנסת, החדשה יחסית בתפקידה אבל המבטיחה, חברת הכנסת נאוה בוקר.
יואב קיש: אני מציע להיענות לבקשה ולקבל.
יואב קיש: מי שבעד ירים את ידו, מי נגד?
אלי אלאלוף: אני רשאי להצביע בשם החברים שלי?
יואב קיש: במקום פולקמן, כן.
יואב קיש: בעד – פה אחד
יואב קיש: פה אחד, הבקשה התקבלה, תודה רבה.
דב חנין: ברכות ליושבת-הראש הזמנית.
יואב קיש: עוד לא, חכה ליום רביעי.
יואב קיש: גפני, בסעיף ב' הגשתם בקשה להקדמת דיון בנושא - - -
משה גפני: אין צורך, כיוון שזה הונח אתמול.
יואב קיש: אין צורך, בדיוק, הונח אתמול.
יואב קיש: סעיף ב' יורד מסדר-היום ואני מבטל אותו.
החוק הבאות: <
החוק הבאות: הצעת חוק הטבות לניצולי שואה (תיקון - ביטול ניכוי הקצבה החודשית לפי הסכם עם גרמניה), התשע"ו-2016 - של הצעת ח"כ טלי פלוסקוב (פ/20/3009).>
יואב קיש: אנחנו עברנו לסעיף ה' – קביעת ועדות לדיון בהצעות החוק הבאות:
יואב קיש: הצעת חוק הטבות לניצולי שואה (תיקון – ביטול ניכוי הקצבה החודשית לפי הסכם עם גרמניה), התשע"ו-2016, של הצעת ח"כ טלי פלוסקוב (פ/20/3009).
יואב קיש: טלי פה, דרך אגב?
<זק'לין ויזמן אלפסי: לא, היא לא מרגישה טוב.
יואב קיש: יש כאן מישהי מהעוזרות שלה?
<זק'לין ויזמן אלפסי: לא, אבל אנחנו פה.
יואב קיש: האמת שהיא ביקשה ממני את ועדת הכספים, כשאני חושב על זה, אז אני לא יודע אם העניין בהסכמתה.
משה גפני: אני הסכמתי שזה יהיה בוועדת עבודה ורווחה אבל צריך לשאול את המציעות.
<ארבל אסטרחן: שהיא גם הוועדה המתאימה.
<ארבל אסטרחן: דב חנין היה פה, לגבי ההצעה השנייה.
יואב קיש: ההצעה שנייה היא: הצעת חוק הטבות לניצולי שואה (תיקון – ביטול ניכוי הקצבה החודשית לפי הסכם עם גרמניה), התשע"ו-2016.
יואב קיש: אלעד, תתקשר לטלי, רק תגיד לה שזה הסיכום, יש פה את יושבי-ראש הוועדות אבל בכל זאת מן הראוי שנשמע אותה.
יואב קיש: אני חשבתי שההסכמה היתה לוועדת הכספים וכשהיא אמרה לי שהיא רוצה ועדת הכספים אז אמרתי שאין לה צורך להגיע.
משה גפני: היא אמרה לי שהיא רוצה ועדת כספים.
משה גפני: אבל אני רק מבקש בהזדמנות הזאת, עד שקוראים להם, יש את החוק של נפגעי פעולות איבה, מדובר על היתומים, אנחנו הבאנו להם כסף, עשינו את החקיקה והיה סיכום עם האוצר שממשיכים את החקיקה הזאת כדי להחיל את זה על כולם.
משה גפני: היה סיכום ברור וחד משמעי ופתאום – אני לא הייתי ביום שני שעבר – סגן שר האוצר ביקש להעביר את זה לוועדת העבודה, הרווחה והבריאות.
משה גפני: זה לא תקין, זה לא בסדר, זה ממש המשך החקיקה בעניין, באותו עניין, באותו סיכום שהיה.
משה גפני: אני לא יודע, יכול להיות שהיו לו מניעים זרים.
<ארבל אסטרחן: נפגעי פעולות איבה ככלל זה חוק של ועדת העבודה.
משה גפני: אין ויכוח על זה בכלל, אין ויכוח.
משה גפני: אם זה היה חוק של נפגעי פעולות איבה במובן הרגיל של המדינה זה צריך להיות בוועדת העבודה והרווחה, מדובר על חוק - - -
יואב קיש: גפני, קודם כל, הלקח הראשון הוא שאסור לך להיעדר מהכנסת.
משה גפני: יש לי עוד לקחים מזה, אין זמן לספר את המניעים.
משה גפני: זה המשך החקיקה, זה דבר שצריך לגמור אותו.
יואב קיש: אנחנו לא נדון בזה עכשיו.
משה גפני: בסדר, העיקר שאלי יבדוק את זה.
משה גפני: זה פשוט לא תקין, לא תקין.
יואב קיש: בסדר, אנחנו לא נדון בזה עכשיו.
משה גפני: חוק נפגעי פעולות איבה שייך לוועדת העבודה והרווחה, נקודה.
משה גפני: אין ויכוח על זה בכלל.
יואב קיש: גפני, תודה, זה לא על סדר-היום, אני לא רוצה לדון בזה.
יואב קיש: אנחנו מדברים כרגע על הצעות חוק הטבות לניצולי שואה, דיברו עם טלי וטלי מסכימה אז אני חושב שהנושא יהיה פשוט ולכן שתי הצעות החוק שהקראתי – של חברת הכנסת טלי פלוסקוב ושל דב חנין – תעבורנה לוועדת העבודה והרווחה.
יואב קיש: זו הצעתי, מישהו רוצה להתייחס?
אלי אלאלוף: רק בקשה – אתם יכולים להוסיף כמה שעות עבודה לוועדה?
<זק'לין ויזמן אלפסי: טלי אומרת שנתנו לה או כספים או קליטה, לכן היא העדיפה כספים אבל ברור שהיא מעדיפה אצל אלאלוף.
יואב קיש: אין בעיה, דיברנו אתה, מאה אחוז.
יואב קיש: אז אנחנו הגענו להסכמה שזה בעבודה ורווחה, הייעוץ המשפטי אומר שמתאים לחוק להיות בעבודת ורווחה.
משה גפני: קליטה לא רלוונטי בכלל.
<ארבל אסטרחן: דווקא מצאתי שהחוק המקורי של הטבות לניצולי שואה נחקק בקליטה, וגם תיקונים 1 ו-2 היו שם, אחר כך היו בוועדת עבודה.
משה גפני: אתה יכול לתת לי עכשיו, אדוני היושב-ראש, איזה שעתיים הרצאה איך זה הגיע לקליטה?
משה גפני: למה יאיר לפיד העביר את זה לקליטה?
יואב קיש: זה מיאיר לפיד או מלפני?
<ארבל אסטרחן: כן, בכנסת הקודמת, אבל שלושת התיקונים האחרים היו בעבודה.
משה גפני: למה יאיר לפיד העביר את החוק הזה, ששייך לוועדת העבודה והרווחה, לקליטה?
יואב קיש: השאלה מי היה היושב-ראש ועדת הקליטה בממשלה הקודמת – מי היה?
ישראל אייכלר: רזבוזוב.
יואב קיש: לא יודע, אין לי הסבר.
משה גפני: אם אתם רוצים אני אסביר לכם שעתיים איך התנהלה בקדנציה הקודמת ההעברה לוועדות.
אלי אלאלוף: יש שיעור בערבית מרוקאית, נא לסיים בזמן.
יואב קיש: אז בואו נשחרר באמת את אלי.
יואב קיש: מי בעד שזה יעבור לוועדת העבודה והרווחה?
יואב קיש: האם יש מתנגדים?
יואב קיש: נמנעים?
יואב קיש: שתי ההצעות כמובן עברו לוועדת העבודה והרווחה.
יואב קיש: אני עובר לנושא ו' על סדר-היום: בקשת יו"ר ועדת העבודה, הרווחה והבריאות – שנמצא פה אתנו – להעברת הצעת חוק המאבק בתופעת השימוש בחומרים מסכנים מוועדת החוקה, חוק ומשפט לדיון בוועדת העבודה, הרווחה והבריאות.
יואב קיש: בבקשה, תסביר.
אלי אלאלוף: א', זה היה בדיון בוועדה שלנו כבר, החלק הראשון, זה המשך, אוטומטית.
אלי אלאלוף: מה הקשר לחוקה – אני לא מבין.
יואב קיש: אני יודע שהשר גלעד ארדן ביקש שזה יעבור לוועדת חוקה.
אלי אלאלוף: אבל איך השר מבקש בתחום שהוא לא שלא?
יואב קיש: בסדר, אנחנו מחליטים פה.
אלי אלאלוף: אבל זה לא תחום שלו, זה תחום באחריות משרד הבריאות.
<ארבל אסטרחן: כדאי אולי לדעת שזו הוראת שעה שנקבעה בוועדת העבודה והופכים אותה עכשיו לוועדת קבע.
<ארבל אסטרחן: מה גם, שהחוק המאבק בתופעת השימוש בחומרים מסכנים שייך לוועדת העבודה.
משה גפני: זו ועדת העבודה והרווחה.
משה גפני: על זה אין לי הסבר, למה זה ועדת חוקה, על כל האחרים יש לי הסבר, על זה אין לי.
<ארבל אסטרחן: יש בחוק עצמו – זה קורה לפעמים – סעיף של דיווח לכנסת אז כתוב:
<ארבל אסטרחן: אחת לשישה חודשים יימסר לוועדת העבודה, הרווחה והבריאות דיווח של השר לביטחון פנים על כל מיני עניינים ושל שר הבריאות.
<ארבל אסטרחן: יש פה נקודות אולי חוקתיות אבל - - -
יואב קיש: בסדר גמור, אני מקבל את המלצת היועצת המשפטית ואת בקשת - - -
<רעיה שטנר-וייכנסקי: סליחה, אפשר לומר מילה?
<רעיה שטנר-וייכנסקי: אין לנו כמובן עניין לקבוע באיזו ועדה זה ידון.
<רעיה שטנר-וייכנסקי: זה נכון שהיסטורית, לפני שלוש שנים, זה נדון בוועדת העבודה, הרווחה והבריאות, זה לא מה שבאתי להגיד.
<רעיה שטנר-וייכנסקי: מה שחשוב כן לציין פה בפני נציגי הוועדות השונות הוא שלא משנה היכן זה ידון, חייבים לקדם את הדיון בסמכות הזאת בהקדם האפשרי מכיוון שהחוק הזה הוא חשוב מאין כמותו ואנחנו חייבים לשמור על רציפות של חקיקה.
יואב קיש: יש איזה דד-ליין?
<רעיה שטנר-וייכנסקי: כן, יש דד-ליין, ההוראה של פרק ב' הולכת לפקוע ב-13 באוגוסט, היא למעשה עד ה-12 לאוגוסט.
יואב קיש: אז צריך להעביר את זה עוד במושב הזה?
<רעיה שטנר-וייכנסקי: צריך להעביר את זה במושב הזה וזה מה שחשוב.
<רעיה שטנר-וייכנסקי: מי שלוקח את זה צריך להתחייב.
יואב קיש: אלי, אתה רצית לפני רגע עוד כמה ימים, אתה תספיק?
אלי אלאלוף: לא, כמה שעות.
יואב קיש: אלי, יש פה נושא שאתה חייב להבין את הרגישות.
אלי אלאלוף: שמענו ונעמוד בזה.
יואב קיש: הנה, שמעת?
יואב קיש: "שמענו ונעמוד בזה".
<רעיה שטנר-וייכנסקי: בסדר גמור, זה חשוב ביותר.
יואב קיש: אז אני ממליץ על ועדת העבודה, הרווחה והבריאות.
יואב קיש: מי שבעד ירים את ידו.
<ארבל אסטרחן: זו גם הצבעה במליאה כי זו העברה מוועדה לוועדה.
<ארבל אסטרחן: הקודם זו היתה רק הודעה למליאה, זה הצבעה.
יואב קיש: אוקיי, אז תכינו הודעה, אני היום לא אהיה אז שמישהו אחר יקריא את זה היום כדי שלא נעכב את זה.
יואב קיש: <
יואב קיש: הצעת חוק הנוער (שפיטה, ענישה ודרכי טיפול) (דרכי ענישה – הוראת שעה), התשע"ו-2016( מ/1038).
יואב קיש: אנחנו עוברים לסעיף ג' בסדר-היום: בקשת יו"ר ועדת החוקה, חוק ומשפט למיזוג הצעות חוק - לפי סעיף 84(ד) לתקנון: 1.
יואב קיש: הצעת חוק הנוער, התשע"ו-2016( מ/1038); 2.
יואב קיש: הצעת חוק הנוער, התשע"ו-2015, של חה"כ ענת ברקו (פ/20/2207).
יואב קיש: יש פה הצעה פשוטה – למזג הצעות לפי ועדת חוקה.
<ארבל אסטרחן: הצעה ממשלתית ופרטית שעוסקות באותו נושא והוועדה מבקשת להכין אותן ביחד לקריאה שנייה ושלישית.
יואב קיש: מאה אחוז, אני ממליץ לאשר את המלצת הוועדה.
יואב קיש: אני מבקש להישאר לדיון הבא, חברים, כי יש את ערוץ הכנסת, הקראה והצבעה, אז זה חשוב ואני מבקש להשתתף בדיון.
יואב קיש: הצעת חוק ההוצאה לפועל (תיקון מס' 51) (מסלול מקוצר), התשע"ו-2016, (מ/1058)>
יואב קיש: גיל, אני מבין שאתה מציג לנו את ההצעות?
<גיל ברינגר: את ההצעה.
יואב קיש: ההצעה.
יואב קיש: יש לנו שתי הצעות של הממשלה להקדמת דיון בהצעות חוק לפני הקריאה הראשונה.
יואב קיש: אני רק בנקודת פתיחה רוצה להגיד – לצערי מרב מיכאלי לא נמצאת פה – אנחנו רצינו לעשות את הדיון הזה אתמול, לתת עדיין 24 שעות, אבל אתמול, בגלל שהזמן היחידי שהיה ניתן לעשות את זה היה סביב ישיבות סיעה, פנתה אלי מרב וביקשה לדחות את זה.
יואב קיש: אמרתי לה: אם זה יידחה זה יידחה ביום, אתם תפסידו עוד 24 שעות של עיון בהצעות, אבל ראיתי שהם הונחו ממילא על השולחן אז לא הפסדנו לצורך העניין.
יואב קיש: אבל בכל זאת, מכיוון שהממשלה תסביר תכף את הדחיפות בשתי ההצעות האלה, אנחנו נדון בזה עכשיו.
יואב קיש: ההצעות לפני קריאה ראשונה: הצעת חוק ההוצאה לפועל (תיקון מס' 51) (מסלול מקוצר), התשע"ו-2016, והצעת חוק האזרחות (תיקון מס' 13), התשע"ו-2016.
יואב קיש: גיל, ומי עוד מציג?
<אתי בן יוסף: נציג של משרד הפנים הוזמן.
יואב קיש: אין נציג משרד הפנים אז זה לא יהיה.
יואב קיש: אם לא יהיה – לא יהיה.
יואב קיש: תגיד למשרד הפנים שאין פה נציג שלהם להציג את הקיצור.
יואב קיש: גיל, אתה מציג את ההוצאה לפועל, בבקשה.
<גיל ברינגר: מדובר בהוראת שעה שפוקעת ב-16 בספטמבר השנה, אנחנו מבקשים להפוך אותה להוראת קבע.
<גיל ברינגר: במידה ואנחנו לא נספיק לאשר את הצעת החוק כבר במושב הזה בעצם החוק הזה יפקע.
<גיל ברינגר: החוק הקיים בהוראת שעה הוא חוק שמאפשר בחירה לאדם אם ללכת על מסלול מקוצר בהוצאה לפועל, שזה מסלול שהוא יכול לנסות אותו במשך שמונה חודשים ובמסגרת המסלול הזה יש לו גם אגרות נמוכות יותר.
<גיל ברינגר: זה בחובות פשוטים של עד 10,000 שקלים.
<גיל ברינגר: לא משיתים גם על המפסיד הוצאות משפט.
<גיל ברינגר: זאת אומרת, זה איזשהו הליך שמתנהל בחובות פשוטים, מהירים, קצרים, בלי לערב יותר מדי עורכי דין בעניין הזה וזה לטובת האזרחים וזה פוקע ב-16 בספטמבר.
יואב קיש: אני רוצה לעדכן אתכם בשיחה מקדמית שהיתה עם גיל בנושא:
יואב קיש: לאחר שהוגשה הבקשה אני קודם כל רציתי להבין במה מדובר ובאמת הבנתי שמדובר בחוק טוב שאמור לפתור בעיות לאזרחים, אבל עלתה השאלה – כמו שעולה תמיד, כרגיל – מדוע נזכרים ברגע האחרון ולמה אנחנו צריכים למצוא את עצמנו נאלצים לוותר על מינימום הזמן, באמת 48 שעות זה לא הרבה.
יואב קיש: הבנתי מגיל - - -
<גיל ברינגר: אני יכול להרחיב בעוד משפט וחצי.
<גיל ברינגר: בעקבות השיחה אתך עשיתי איזושהי בדיקה אצלנו בתוך המשרד והסיבה שהתעכבנו – בלי לפרט יותר מדי – אני אגיד את זה רק בכללי, היא שהיה איזשהו רצון ללכת עוד טיפה לקראת האזרח, לצערנו לא הצלחנו ללכת על המהלך הזה והחלטנו, כדי לא למנוע את הטוב המסוים הזה בהוראת השעה, כדי שהיא לא תפקע, ללכת על הטוב ולא על הטוב ביותר.
<גיל ברינגר: היה איזשהו ניסיון ללכת על טוב יותר מההצעה הזו כרגע, זו הסיבה לעיכוב.
יואב קיש: טוב, לאור ההסברים של משרד המשפטים אני חושב שזה ראוי ואני ממליץ לאשר את הקדמת הדיון בהצעת חוק לקריאה ראשונה ולקצר את הזמן.
יואב קיש: שבעה בעד, הקוורום הנדרש נמצא וההחלטה התקבלה פה אחד.
יואב קיש: יש לנו פה נציג של משרד הפנים להצעת חוק האזרחות?
יואב קיש: ניסינו להשיגם, הם לא עונים.
יואב קיש: סעיף א'(ב) בסדר-היום – אין לנו נציג, מישהו פה עשה טעות כנראה אז אנחנו לא נדון בנושא הזה.
יואב קיש: אני מבקש מחברים את תשומת לבכם לרגע – אנחנו דנים בחוק ערוץ הכנסת, בעוד חמש דקות יתחיל הדיון, הדיון כולל די מהר הקראה והצבעות, אנחנו נשמח מאוד שתהיה נוכחות שלכם.
יואב קיש: לגבי הצבעות שיהיו במחלוקת אנחנו נעביר אותן למחר.
יואב קיש: תודה רבה, ישיבה זו נעולה.
יואב קיש: בוקר טוב לכולם, שלום.
יואב קיש: על סדר-היום היה גם נושא איוש שמות חברים בוועדות.
יואב קיש: העניין הזה נדחה, לבקשתו של יושב-ראש הקואליציה, יכול להיות שיהיו שינויים בחברים, אנחנו נעדכן מחדש כשזה יגיע לסדר-היום.
אחמד טיבי: יש בחירות בפתח, אדוני?
אחמד טיבי: אין בחירות?
רועי פולקמן: אין בחירות בפתח.
יואב קיש: אני רואה שנגמר החג, יש לך מלא כוח.
אוסאמה סעדי: אנחנו שותים קפה סוף סוף.
רויטל סויד: אחרי 30 ימים של צום.
יואב קיש: אנחנו עוברים לדבר בנושא הצעת חוק-יסוד: הכנסת, תיקון ביוזמתי שמטעם ועדת הכנסת.
יואב קיש: זה הדיון הראשון, וכמובן במידה ונמשיך הלאה ונגיע לנוסח מוסכם או נוסח שעליו נדון, גם יהיו עליו הצבעות.
יואב קיש: כרגע אנחנו פותחים את הדיון הראשון בעניין.
יואב קיש: חשוב לי להתייחס למספר דברים.
יואב קיש: לצערי, עקב, נקרא לזה חוסר מקצועיות או מקצוענות, התקשורת כמובן הלכה עם איזשהו כיוון מסוים, שנבע לטעמי הרבה מחוסר הבנה.
יואב קיש: כל מי שניסה לקרוא לדבר הזה כאילו התנגחות בבג"ץ או כאילו לא שומרים, פוגעים בדמוקרטיה, מדובר בהיפך לחלוטין.
יואב קיש: המטרה של ההצעה הזו, הצעה שתשמור על הכנסת ועל כבודה ועל כבוד חבריה.
יואב קיש: היא תחזק את עקרון הפרדת הרשויות.